— У наш час, дзякуючы развіццю інтэрнэту, у вучэбную практыку прыхо­дзяць новыя інструменты і сродкі, з дапамогай якіх педагогі могуць вырашаць больш складаныя задачы. Адзін з такіх інструментаў — педагагічны блог. А стварэнне блогасферы школы з’яўляецца тым педагагічным інструментам, які арганізоўвае вучэбную дзейнасць навучэнцаў і прадстаўляе іх дасягненні і прадукты дзейнасці, — гаворыць Інга Пятроўна. — Блогасфера азначае сукупнасць усіх блогаў як суполь­насць ці сацыяльную сетку. Каманда педагогаў нашай школы прыняла рашэнне аб’яднаць створаныя кожным педагогам паасобку блогі ў асаблівую школьную блогасферу, а агульным звяном выступіў сайт нашай навучальнай установы Кожны з нас думае аб змесце і адштурхоўваецца пры гэтым ад таго, што і як мы хочам пазіцыянаваць у блогасвеце. Мора здольна пераплыць толькі вынослівая шхуна, а вынослівай яе робіць выключна капітан. Капітаны нашых блогаў валодаюць прафесіяналізмам, фантазіяй і незалежнасцю мыслення.